ئۆزارک (زنجیرەی تەلەڤیزیۆنی)
ئۆزارک زنجیرەیەک درامای تاوانی وێب تەلەڤیزیۆنی ئەمریکییە لە لایەن بێڵ دوبوک و ماڕک ویڵیامزوە بۆ نێتفلیکس دروستکراوە، و لە لایەن میدیا ڕایتس کەپیتەڵ بەرھەمھێنراوە؛ و جەیسۆن بەیتمن ڕۆڵی ڕاوژێکارێکی دارایی ماڕتی بێرد دەگێڕێت و ڵۆرا ڵێنی ڕۆڵی ژنەکەی وێندی، ڕاوێژکارێکی پەیوەندییە گشتییەکانی ھەڵمەتە سیاسییەکان کە پێش گواتنەوەی خێزانەکە بۆ ئۆزاڕک ژنی ماڵەوە بوو. بەیتمن ھەروەھا دەرھێنانی بۆ چوار ئەڵقەی وەرزی یەکەم و دوو ئەڵقەی وەرزی دووەم کردووە. دە ئەڵقەی وەرزی یەکەم لە ٢١ی تەممووزی ٢٠١٧ بڵاوکرایەوە، دە ئەڵقەی وەرزی دووەم لە ٣١ی ئابی ٢٠١٨ بڵاوکرایەوە، و زنجیرەکە بۆ وەرزی سێیەم لە ١٠ی تشرینی یەکەمی ٢٠١٨ نوێکرایەوە، کە لە ٢٧ی ئازاری ٢٠٢٠دا بڵاوکرایەوە. لە حوزەیرانی ٢٠٢٠دا، وەرزی چوارەم و کۆتایی نوێکرایەوە، کە لە چواردە ئەڵقە پێکدێت و بۆ دوو بەش دابەش کرا و بەشی یەکەم لە ٢١ی کانوونی دووەمی ٢٠٢٢ بڵاوکرایەوە، و بەشی دووەم لە ٢٩ی نیسانی ٢٠٢٢ بڵاوکرایەوە.

ئۆزاڕک پیاچوونەوەیەکی ئەرێنییانەی لە ڕەخنەگرانەوە بەدەستھێنا، کە بە تۆنی زنجیرەکە، و ئاڕاستەکەی، و ڕۆڵگێڕانەکەی ستایشکراوە. زنجیرەکە بۆ ١٤ خەڵاتی ئێمی پڕایم تایم تێیدا باشترین زنجیرەی درامی بوو وەرگرتووە، تێیدا بەیتمن خەڵاتی باشترین دەرھێنان بۆ زنجیرەیەکی درامی و جوڵیا گاڕنەر بۆ خەڵاتی باشترین کچە ئەکتەری یاریدەدەر لە زنجیرەیەکی درامیدا (ھەردووکیان لە ٢٠١٩دا) دەبەنەوە. ھەروەھا بەیتمن بۆ دوو خەڵاتی خەڵاتی گۆڵدن گڵۆبی باشترین ئەکتەری زنجیرەی درامای تەلەڤیزیۆنی پاڵێورا.

چیرۆک 
ڕاوێژکاری دارایی ماڕتن «ماڕتی» بێرد خێزانەکەی لە قەراغەکانی نەیپرڤێڵی شیکاگۆ بۆ ئۆسەیج بیچ، میزوری دەبات، پاش ڕوودانی ھەڵەیەک لە پارە شووتنەوەکەیدا پێویستە لەسەری شووشتنەوەیەکی گەورەتر لە ئۆزاڕک ئەنجام بدات. ئەو کاتەی بێڕدەکان دەگەنە میزوری، ئەوان لەگەڵ تاوانبارە خۆماڵییەکانی وەک ڵانگمۆرس و سنێڵەکاندا بەریەک دەکەون.

ڕۆڵگێڕان

سەرەکییەکان 
 جەیسۆن بەیتمن وەک ماڕتن «ماڕتی» بێرد ڕاوێژکاری داراییی سەربەخۆ کە بنکەکەی پێش گواستنەوە بۆ ئۆزاڕک لە شیکاگۆ بوو. لە ساڵی ٢٠٠٧دا ئەو و ھاوبەشەکەی دەست بە شووشتنەوەی پارە بۆ مافیای مەکسیکی دەکەن.
 ڵۆرا ڵێنی وەک وێندی بێڕد (نی دەیڤس) ژنی ماڕتی، و دایکی شاڕڵۆت و جۆنا. پێشتر ڕاوێژکارێکی پەیوەندییە گشتییەکانی ھەڵمەتە سیاسییەکان بوو. پاش گواستنەوەی بۆ ئۆزاڕک ئەو دەستی بە ئیشی خانوبەرە کرد، دواتر لە ھەوڵەکەی ماڕتی بۆ کردنەوەی کازینۆ بەژداربوو.
 سۆفیا ھوبلیتز وەک شارڵۆت بێڕد، کچە پانزە ساڵەکەی ماڕتی و وێندی، کە ھەوڵی تەواوی خۆی دەدات بۆ شیکاگۆ بگەڕێتەوە.
 سکایڵەر گێڕنەر وەک جۆنا بێڕد، کوڕە سیازدە ساڵەکەی ماڕتی و وێندی، کە پارە شووشتنەوە لە ماڕتی فێربووە و ھاوپۆلی ھەیە کە پارەی پێ دەدەن تا ئەرکەکانیان ئەنجام بدات.
 جوڵیا گاڕنەر وەک روس ڵانگمۆر، کچێکی نۆزدە ساڵانە کە ئەندامی خێزانێکی تاوانی خۆماڵییە.
 جۆردانا سپیرۆ وەک ڕەیچڵ گاریسن، خاوەنی ئوتێلی بلو کات و باڕەکەی، و ھاوبەشە ھەڵگەڕاوەکەی ماڕتی
 جەیسن بەتڵەر ھاڕنەر وەک رۆی پێتی، بریکارێکی ئێف بی ئای لێکۆڵینەوە ماڕتی دەکات (وەرزی ١–٢)
 ئیسای مۆڕاڵس وەک کامینۆ دێڵ ڕیۆ ("دێڵ")، لۆردێکی بێبەزەی کارتێڵی مەکسیکی کە ماڕتی پارەی بۆ دەشواتەوە (وەرزی ١)
 پیتەر موڵان وەک جەیکۆب سمێڵ، لۆردێکی تاوانی خۆماڵی ناوچەکە (وەرزی ١–٢)
 ڵیزا ئێمڕی وەک داڕڵین سمێڵ، ژنی جەیکۆب (وەرزی ٣، وەرزی ١–٢ دووبارەبوونەوە)
 چاڕڵی تاھان وەک وایت ڵانگمۆر، کوڕە گەورەی روس و ئامۆزای روس (وەرزی ٢، وەرزی ١ دووبارەبوونەوە)
 جانێت مکتیر وەک ھێڵێن پێڕس، پارێزەرێک بنکەکەی شیکاگۆیە و کارتێڵ دەنوێنێت (وەرزی ٣، وەرزی ٢ دووبارەبوونەوە)
 تۆم پێڵفڕی وەک بێن دەیڤز (وەرزی ٣)
 جێسیکا فڕانسیس دوکس وەک مایا میڵەر (وەرزی ٣)

دووبارەبووەکان 
 کاڕسن ھۆڵمز وەک سری ڵانگمۆر، کوڕی روس و برای وایت و ئامۆزای روس
 میکینڵی بێڵچەڕی سێیەم وەک تڕێڤەر ئیڤانز، بریکارێکی ئێف بی ئای و خۆشەوستی پێشووی پێتی
 ڕۆبێرت ترێڤایڵەر وەک شێریف جۆن نیکس، کە قەرزاری سنێڵزەکانە
 کێڤن ئێڵ. جۆنسۆن وەک سام دێڕمۆدی، بریکارێکی خانووبەرە لە ئۆزاڕک
 ئێڤان جۆرج ڤۆڕازرس وەک تاک، فەرمانبەرێکی بلو کات و یەکەم ھاوڕێی جۆنا لە ئۆزاڕک
 تڕێڤەر لۆنگ وەک کەیت، باوکی روس و برای روس و بوێد. لە سەرەتادا وتک زیندانی دەرخرا و پاشان دەرچوو. (وەرزی ١–٢)
 مایکڵ مۆسڵی وەک قەشە مەیسن یانگ (وەرزی ١–٢)
 ھاڕێس یوڵن وەک بەدی دایک، کرێچییە نەخۆشەکەی بێڕد (وەرزی ١–٢)
 مایکڵ تۆڕێک وەک ئاش، جێبەجێکارێکی سنێڵزەکان (وەرزی ١–٢)
 ماڕک مێنکاکا وەک روس ڵانگمۆر، باوکی وایت و سری، مامی روس، و برای بۆید و کەیت (دووبارە وەرزی ١، میوانی وەرزی ٢)
 جۆش ڕاندڵ وەک بروس ڵیندڵ، ھاوبەشەکەی ماڕتی لە شیکاگۆ (وەرزی ١)
 کڕیستۆفەر جەیمس بەیکەر وەک بۆید ڵانگمۆر، مامی روس و وایت و سری، برای روس و کەیت (وەرزی ١)
 ئادەم بۆیر وەک بۆبی دین، خاوەنی یانەی ڵیکڵتی سپڵێتز (وەرزی ١)
 بێسانی ئان ڵیند وەک گڕەیس یۆنگ، ژنە دووگیانەکەی قەشە مەیسن یانگ (وەرزی ١)
 شارۆن بلاکھوود وەک یوجینیا دۆرمەدی، کۆنتڕۆڵکەری سام، دایکێکی لووت بەرز کە لە خنووبەرەکەی کوڕەکەیدا کار دەکات (وەرزی ١)
 جۆزێف مێڵیندز وەک گارسیا، جێبەجێکارێکی دێڵ (وەرزی ١)
 داڕین گۆڵدستین وەک چارڵز ویڵکس، پیاوێکی کار و بەخشەرێکی سیاسی (وەرزی ٢)
 دامیان یۆنگ وەک جیم، دەستی ڕاستی ویڵکس (وەرزی ٢)
 نێڵسن بۆنێڵا وەک نێڵسن، جێبەجێکاری پیڕس (وەرزی ٢)
 میڵیسیا سەینت ئامەند وەک جەید، ڕووتکەرەکە کە پەیوەندی لەگە سام دروست دەکات (وەرزی ٢)
 پێدرۆ ڵوپێز وەک جۆرج مێندۆزا، ئەندامێکی ناڤاڕۆ کارتێڵ (وەرزی ٢)
 جۆزێف سیکۆڕا وەک فڕانک کۆسگڕۆڤی کوڕ (وەرزی ٣)
 فیلیکس سۆڵیس وەک ئومەر ناڤاڕۆ (وەرزی ٣)
 مادسن تۆمسن وەک ئێرین (وەرزی ٣)

بەرھەمھێنان

پێشخستن 
نمایشەکە دەکەوێتە ھاوینە ھەوارێکی ئاسایی کەناری دەریاچەی ئۆزاڕک، لە ھاوینە ھەواری ئاڵھانا و مارینا وەرگیراوە، کە دروستکەری زنجیرەکە دوبوکو لە کاتی خوێندنی لە زانکۆ لە میزوری لە ١٩٨٠کاندا دەژیا. لەسەرەتادا وابڕیاربوو جەیسن بەیتمان تاکە دەرهێنەری زنجیرەکە بێت، بەڵەم لەبەر خشتەی کاتیی نەیتوانی کاتی تەرخانبکات، ئەو تەنها دوو ئەڵقەی یەکەم و دوو ئەڵقەی کۆتایی دەرهێنا.

بۆ ئەوەی شووشتنی پارەکەی ئۆزارک تا بکرێت ڕاست و لۆژیکی دەربکەوێت، نووسەرانی نمایشەکە بریکارێکی ئێف بی ئاییان هێنا بۆ ژووری نووسەران کە کاری لەسەر تاوانی دارایی دەکرد. ئەوان هەروەها بەڕێوبەرێکی جزدانی پارێزراویان هێنا، ئەمەش بۆ وەرگرتنی زانیاری دەربارەی جووڵانی بڕێکی زۆر پارە.

تۆمارکردن 
زۆربەی شوێنی تۆمارکردنەکان لەباتی دەریاچەی ئۆزاڕک لە دەریاچی ئاڵاتونا و دەریاچەی ڵانێر لە ئەتڵانتا بوو، ئەمەش لەبەر لابروونی باچەکان کە لە لایەن ویلایەتی جۆرجیا کرا. دەستەی زنجیرەکە دوای لێکۆڵینەوەیەکی تەواوی ھاوینە ھەواری ئاڵھانا بڕیاریاندا لە جۆرجیا بمێننەوە. ھەندێک دیمەن لە ناوچەی شیکاگۆ تۆمارکراوە. تەنھا چەند گرتەیەکی کەم لە لەیک ئۆزاڕک تۆمارکراوە، ئەم گرتانەش ناونیشانە بەناوبانگە خۆماڵییەکەی «بەخێربێن بۆ لەیک ئۆزاڕک» و پەیکەری «ئینجو جو مەفڵەر مان» دەگرێتەوە. لە سەرەتادا وادانرابوو کە جەیسۆن بەیتمن تاکە دەرھێنەری وەرزی یەکەم بێت، بەڵام خشتەی کات نەیھێڵا، ھەر بۆیە تەنھا یەکەمین دوو ئەڵقە و کۆتایەمین دوو ئەڵقەی دەرھێنا. زنجیرەکە بۆ دە ئەڵقەی وەرزی دووەم لە ١٥ی ئابی ٢٠١٧ نوێکرایەوە. لە ١٠ی تشرینی یەکەمی ٢٠١٨دا، زنجیرەکە بۆ وەرزی سێیەم بە دە ئەڵقە نوێکرایەوە.

وێنەکەی سەرەتا 
نەخشەکێشی ھێڵکاری فرێد دەیڤس نامە سپییەکەی 'O'کەی دروستکردووە، کە لەسەر باکراوەندێکی ڕەش لە ھەموو ئەڵقەیەک دەرکەوتووە. چوار ھێما لە ناو بازنەکەی 'O'کەدا ھەیە کە ئاماژە بۆ پیلانگێڕی سەرەکی ئەو ئەڵقەیە دەکات. بێجگە لەمانەش، ھەر یکێک لەو وێنانەی ناو بازنەکە بەدەست دروستکراوە تا پیتە ماوەکان لە "ئۆزاڕک" تەواو بکات. بۆ نموونە، لە ئەڵقەی یەکەمدا پیاوە کڕنووشبەرەکە "Z"دە، بیناکە "A"یە، چەکەکە "R"ە، پیاوە کەوتووەکە "K"یە.

پێشوازیکردن

پێشوازیکردنی ڕەخنەگران

وەرزی ١ 
لەسەر ڕاتن تۆمەیتۆز، وەرزی یەکەم ڕازامەندی ٧٠٪ ڕەخنەگرانی، بەپێی ٦٩ بەسەرداچوونەوە، وەرگرت کە مامناوەندی نرخاندن ٦٫٨٤/١٠ بوو. ڕەخنەگرای ماڵپەڕەکە دەڵێن «ئۆزاڕک ھێشتا نەگەشتۆتە ئاستی دراما تاوانییە کلاسیکییەکان کە بە دڵنیاییەوە بەراوردی لەگەڵدا دەکرێت، بەڵام پیانگێڕییەکە بە سێوەیەکی ڕازیکەرانە ئاڵۆزە، و دۆڵگێڕانێکی گیراوی جەیسن بەیتمنە، پێشنیاری توانای شاراوە دەکات.» لەسەر مێتاکریتیک، ئەو مامناوەندی ٦٦ لە ١٠٠ بەپێی ٢٩ ڕەخنەگر ھەیە، کە بە «پیاچوونەوەی گشتی پەسەند» ئاماژەی بۆ کراوە.

بڕاین ڵاوری لە سی ئێن ئێن نووسیویەتی، «لە کاتێکدا دەستەواژەی ماسی لە دەرەوەی ئاوەکەی یەکێک لە کۆنترینی تەلەڤیزیۆنە، ئۆراڕک لە ئاڕاستە تایبەتەکەی خۆی لە ڕێگەی گۆڕانکارییە زیرەکەکانییەوە لادەدات — درەنگ بەکارھێنانی فلاش باک بۆ باسکردنی چۆنییەتی ھاتنەوە ناوەی کارتێڵ بۆ ژیانی — و ھێزی ڕاکردنی ڕۆڵگێڕانکەی.» ڕەخنەگری تەلەڤیزیۆنی سۆنیا سارایای ڤاراێتی نووسیویەتی کە ئۆزاڕک «زیرەکە، بەباشی دروستکراوە، و شتێک دەڵێت»، زنجیرەکە «بەیەکەوە لەگەڵ زمان شیرینی و فێڵبازی ڕۆڵگێڕانە ئاڵۆزەکەی جەیسن بەیتمن وەک ماڕتی دێت.» تیم داوڵینگ لە گاردیان نووسیویەتی «ڵۆرا ڵێنی، وەک ھەموو کاتێک، نایابە.»

ڕەخنەگران زنجیرەکەیان بە شێوەیەکی ئەرێنیانە بە گۆڕانی خراپ بەراوردیان کردووە، ئەمەش چونکە ھەردوو نمایشەکە پاڵەوانی چیڕۆکەکەی کەسانی ئاسایی بوون و لە ناکاو تێکەڵی تاوان بوون. نیک ھانئۆڤەر بۆ فیلم دەیلی نووسیوە «ھەر کە لێکچوونی ڕووەکەت تێپەڕان، ئۆزاڕک وەک شتێکی تایبەت و داھێنەرانە دەدرەوشێتەوە، ئۆپێرای تاوانی چڕ کە دیمەنی پاڵەوانەکە ھێندەی ھەر یەکێک لە ئەکتەرەکانی ترە.»

وەرزی ٢ 
لەسەر ڕاتن تۆمەیتۆز، وەرزی دووەم ڕازامەندی ٧٦٪ ڕەخنەگرانی، بەپێی ٤٥ بەسەرداچوونەوە، وەرگرت کە مامناوەندی نرخاندن ٦٫٥٤/١٠ بوو. ڕەخنەگرای ماڵپەڕەکە دەڵێن «سەرنجڕاکێش و خۆشە – ئەگەر بەشێوەیەکی تایبەتیش ڕکابەرانە نەبێت – دابەزانی ئۆزاڕک بۆ ناو ئاوێکی تاریکتر و بەپێوە وەستانی لەگەڵ لادانێکی نایابی تری ڵۆرا ڵێنی دەپارێزرێت.» لەسەر مێتاکریتیک، ئەو مامناوەندی ٥٩ لە ١٠٠ بەپێی ١٤ ڕەخنەگر ھەبوو، کە بە «پیاچوونەوەی تێکەڵ یان مامناوەند» ئاماژەی بۆ کرا.

ئاڵیسۆن فۆرمان لە ماشابڵ سەرنجیداوە کە چۆن کەسایەتییە مێینەکان بۆ کەسایەتییە نێرینییەکان تەنھا «ئالیفی سۆزداری» نین، دەڵێت «وەرزی دووەمی ئۆزاڕکی نێتفلیکس، بەھەر حاڵ، چیرۆکی ژنەکان بە درێژایی ھەموو ١٠ ئەڵقەکە پارێزگاری لە کۆمەڵە ژنەکان کە ڕکابەرایەتی ئاڵۆزیی لەگەڵ زە سۆپرانۆسی ئێچ بی ئۆ دەکەن دەکات.»

وەرزی ٣ 
لەسەر ڕاتن تۆمەیتۆز، وەرزی سێیەم ڕازامەندی ٩٣٪ ڕەخنەگرانی، بەپێی ١٥ بەسەرداچوونەوە، وەرگرت کە مامناوەندی نرخاندن ٧٫٢٥/١٠ بوو. کۆی ڕەخنەگرانی ماڵپەڕەکە دەڵێن: «ئۆزاڕک لە کۆتاییدا پێکەی دەخاتە سەر وەرزی سێیەم کە تیژی دوودڵی و درەوشانەوەی ڕووناکی ڕۆڵگێڕانی ڵۆرا ڵێنی زیاد دەکات». لەسەر مێتاکریتیک، ئەو مامناوەندی ٧٦ لە ١٠٠ بەپێی ٦ ڕەخنەگر ھەیە، کە بە «پیاچوونەوەی گشتی پەسەند» ئاماژەی بۆ کراوە.

خەڵاتەکان

سەرچاوەکان

بەستەرە دەرەکییەکان 

 
 

بەرنامە تەلەڤیزیۆنییەکان بە زمانی ئینگلیزی
بەرنامە ڕاستەقینەکانی نێتفلیکس
زنجیرە دراما ئەمریکییەکان
کار دەربارەی کارتێڵە ھۆشبەرە مەکسیکییەکان
زنجیرە تەلەڤیزیۆنییە ئەمریکییەکان، دەستپێکردنی ٢٠١٧
زنجیرە تەلەڤیزیۆنییە وروژێنەرە ئەمریکییەکان
زنجیرە دراما زنجیرەییەکان
زنجیرەی تەلەڤیزیۆنی دەربارەی تاوانی ڕێکخراو
ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە